b'\n_START_ARTICLE_\nKoda QR\n_START_PARAGRAPH_\nKoda QR (angle\xc5\xa1ko QR code) je matri\xc4\x8dna oz. dvodimenzionalna (2D) \xc4\x8drtna koda, ki jo je za potrebe avtomobilskega proizvajalca Toyota leta 1994 razvila njegova podru\xc5\xbenica Denso-Wave. Beseda QR je kratica za angle\xc5\xa1ki besedi\xc2\xa0\xc2\xbbQuick Response\xc2\xab, kar pomeni\xc2\xa0\xc2\xbbhiter odziv\xc2\xab. Na Japonskem je ta vrsta kode najbolj uporabljana \xc4\x8drtna koda in se pogosto uporablja v ogla\xc5\xa1evalske namene. Ve\xc4\x8dina japonskih prenosnih telefonov je opremljena z bralnikom kod QR, predvsem zaradi uporabe na svetovnem spletu pa ta vrsta \xc4\x8drtne kode prodira tudi v druge dele sveta.\n_START_SECTION_\nPatent in standard ISO\n_START_PARAGRAPH_\nPodjetje Denso Wave je \xc5\xa1e vedno nosilec patenta za to tehnologijo, vendar se je odpovedalo pravicam. Specifikacija je bila leta 2000 potrjena kot standard ISO 18004.'